CELEX: 31999D0869
Language: hr
Date: 1999-12-21 00:00:00
Title: 1999/869/EZ: Odluka Vijeća od 21. prosinca 1999. o privremenoj primjeni Sporazuma u obliku razmjene pisama između Europske zajednice i Republike Bjelarusa o izmjeni Sporazuma između Europske zajednice i Republike Bjelarusa o trgovini tekstilnim proizvodima

11/Sv. 110
            
            
               HR
            
            
               Službeni list Europske unije
            
            
               107
            
         31999D0869
   
               L 336/26
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 21. prosinca 1999.
   o privremenoj primjeni Sporazuma u obliku razmjene pisama između Europske zajednice i Republike Bjelarusa o izmjeni Sporazuma između Europske zajednice i Republike Bjelarusa o trgovini tekstilnim proizvodima
   (1999/869/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članka 133. u vezi s njegovim člankom 300. stavkom 2., prvom rečenicom,
   uzimajući u obzir prijedlog Komisije,
   budući da:
   
               (1)
            
            
               Komisija je pregovorima dogovorila u ime Zajednice sporazum u obliku razmjene pisama s ciljem revizije te proširenja postojećeg bilateralnog sporazuma i protokola o trgovini tekstilnim proizvodima s Republikom Bjelarusom.
            
         
               (2)
            
            
               Taj se Sporazum u obliku razmjene pisama, uzimajući u obzir odredbe o povećanju kvota za 1999., treba početi privremeno primjenjivati u najkraćem mogućem roku prije kraja 1999. godine, nakon objave ove Odluke u Službenom listu, do dovršetka postupaka potrebnih za sklapanje, podložno recipročnoj privremenoj primjeni od strane Republike Bjelarusa,
            
         DONIJELO JE OVU ODLUKU:
   Članak 1.
   Sporazum u obliku razmjene pisama između Europske zajednice i Republike Bjelarusa o izmjeni Sporazuma između Europske Zajednice i Republike Bjelarusa o trgovini tekstilnim proizvodima privremeno se primjenjuje do njegova formalnog sklapanja i podložno recipročnoj privremenoj primjeni Sporazuma od strane Republike Bjelarusa (1).
   Tekst Sporazuma priložen je ovoj Odluci.
   Članak 2.
   Ova se Odluka objavljuje u Službenom listu Europskih zajednica.
   Stupa na snagu sljedećeg dana od dana objave u Službenom listu.
   
      Sastavljeno u Bruxellesu 21. prosinca 1999.
      
         
            Za Vijeće
         
         
            Predsjednik
         
         T. HALONEN
      
   
   
      (1)  Dan od kojeg privremena primjena stupa na snagu objavit će se u Službenom listu Europskih zajednica, serija C.